CELEX: 32014R1380
Language: bg
Date: 2014-12-17 00:00:00
Title: Регламент за изпълнение (ЕС) № 1380/2014 на Комисията от 17 декември 2014 година за изменение на Регламент (ЕО) № 595/2004 за определяне на подробни правила за прилагане на Регламент (ЕО) № 1788/2003 на Съвета относно въвеждането на такса в сектора на млякото и млечните продукти

23.12.2014   
            
            
               BG
            
            
               Официален вестник на Европейския съюз
            
            
               L 367/82
            
         РЕГЛАМЕНТ ЗА ИЗПЪЛНЕНИЕ (ЕС) № 1380/2014 НА КОМИСИЯТА
   от 17 декември 2014 година
   за изменение на Регламент (ЕО) № 595/2004 за определяне на подробни правила за прилагане на Регламент (ЕО) № 1788/2003 на Съвета относно въвеждането на такса в сектора на млякото и млечните продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 81, параграф 1 и член 83, параграф 4 във връзка с член 4 от него,
   като има предвид, че:
   
               (1)
            
            
               Регламент (ЕС) № 1308/2013 на Европейския парламент и на Съвета (2) отмени и замени Регламент (ЕО) № 1234/2007, считано от 1 януари 2014 г. В член 230, параграф 1, буква а) от Регламент (ЕС) № 1308/2013 обаче се предвижда, че по отношение на системата за ограничаване на производството на мляко, част II, дял I, глава III, раздел III от Регламент (ЕО) № 1234/2007, член 55 и член 85 от него, както и приложения IX и Х към него продължават да се прилагат до 31 март 2015 г.
            
         
               (2)
            
            
               За да се избегнат всякакви съмнения по отношение на задълженията на производителите и изкупвачите на мляко през последната квотна година 2014/2015, както и на задължението за събиране на таксата за свръхпроизводство след 31 март 2015 г., целесъобразно е да се даде по-ясна формулировка на член 15, параграф 1 от Регламент (ЕО) № 595/2004 на Комисията (3) чрез позоваване на приложимите разпоредби на Регламент (ЕО) № 1234/2007.
            
         
               (3)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 15 от Регламент (ЕО) № 595/2004 параграф 1 се заменя със следното:
   
      „1.   Съгласно член 81, параграф 1 от Регламент (ЕО) № 1234/2007, всяка година в срок най-късно до 1 октомври изкупвачът, или при директни продажби — производителят, който дължи таксата, заплаща на компетентния орган дължимата сума при условията, определени от държавата членка, като изкупвачите носят отговорността за събирането на такса за свръхпроизводство върху доставките, дължими от производителите в съответствие с член 79 от посочения регламент.“
   
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 декември 2014 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 299, 16.11.2007 г., стр. 1.
   
      (2)  Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671)
   
      (3)  Регламент (ЕО) № 595/2004 на Комисията от 30 март 2004 година за определяне на подробни правила за прилагане на Регламент (ЕО) № 1788/2003 на Съвета относно въвеждането на такса в сектора на млякото и млечните продукти (ОВ L 94, 31.3.2004 г., стр. 22).